Legal Document

Category: 28

Text:
187. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ.2076811/8845/0022 της 3/4 Οκτ.1989 (ΦΕΚ Β΄ 743) Αποδοχές υπαλλήλων α΄ και β΄ ειδικών θέσεων. Έχοντας υπόψη: 1.Τις διατάξεις της παρ.3 του άρθρ.33 του Νόμ. 1558/85 «Κυβέρνηση και Κυβερνητικά όργανα» (ΦΕΚ 137/Α/26.7.86). 2.Την ανάγκη καθορισμού επι νέας βάσης των πάσης φύσεως αποδοχών των υπαλλήλων α΄ και β΄ ειδικών θέσεων, αποφασίζουμε: Καθορίζουμε τον μηνιαίο βασικό μισθό των υπαλλήλων α΄ και β΄ ειδικών θέσεων ως εξής: 1.Για τους υπαλλήλους α΄ ειδικών θέσεων μηνιαίο βασικό μισθό 107.000 δραχμ. 2.Για τους υπαλλήλους β΄ ειδικών θέσεων μηνιαίο βασικό μισθό ανάλογα με τα έτη συνολικής τους υπηρεσίας ως εξής: α)Μέχρι πέντε ετών υπηρεσία σε 74.000 δραχμ. β)Από πέντε μέχρι δέκα ετών υπηρεσία σε 80.000 δραχμ. γ)Από δέκα ετών και πάνω σε 87.000 δραχμ. 3.Στους ανωτέρω καταβάλλονται επίσης: α)Το σύνολο του χρονοεπιδόματος (ποσοστό 60%). β)Οικογενειακό επίδομα, σύμφωνα με τις διατάξεις του άρθρ.11 του Νόμ.1505/84, όπως τροποποιήθηκαν με τις διατάξεις του άρθρ.4 του Νόμ.1810/88. γ)ΑΤΑ από 1.5.85 και μετά σύμφωνα με τις αριθ. 9019/298/25.1.82 και 8418/231/25.1.85 αποφάσεις μας και  δ)επιδόματα εορτών και άδειας σύμφωνα με τις διατάξεις του άρθρ.13 του Νόμ.1505/84. 4.Για τις αποδοχές των Γενικών Γραμματέων Υπουργείων και Νομαρχιών ισχύει η αριθ. 2076812/8844/0022/3.10.89 απόφασή μας. 5.Η ισχύς της παρούσας αρχίζει από 1ης Νοεμ. 1989. (Αντί για τη σελ. 384,9083)  Σελ. 384,9083(α) Τεύχος 1347 Σελ. 13 Αποδοχές Δημοσίων Υπαλλήλων 2.Ζ.α.185-187 2.Ζ.α.187 Αποδοχές Δημοσίων Υπαλλήλων